CELEX: 42012X0107(07)
Language: el
Date: 2012-01-07 00:00:00
Title: Τροπολογίες του 2010 στον κανονισμό αριθ. 91 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση φανών πλευρικής σήμανσης για μηχανοκίνητα οχήματα και τα ρυμουλκούμενά τους

7.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 4/27
            
         Μόνο τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημοσίου δικαίου. Το καθεστώς και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς της ΟΕΕ/ΗΕ, δηλαδή του εγγράφου TRANS/WP.29/343, το οποίο διατίθεται στον δικτυακό τόπο:
   http://www.unece.org/trans/main/wp29/wp29wgs/wp29gen/wp29fdocstts.html
   Τροπολογίες του 2010 στον κανονισμό αριθ. 91 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση φανών πλευρικής σήμανσης για μηχανοκίνητα οχήματα και τα ρυμουλκούμενά τους
   Τροπολογίες στον κανονισμό 91, που δημοσιεύτηκε στην ΕΕ L 164 της 30.6.2010, σ. 69.
   Ενσωματώνει:
   Το συμπλήρωμα 12 στην αρχική έκδοση του κανονισμού — Ημερομηνία έναρξης ισχύος: 9 Δεκεμβρίου 2010
   Το συμπλήρωμα 13 στην αρχική έκδοση του κανονισμού — Ημερομηνία έναρξης ισχύος: 23 Ιουνίου 2011
   
      Τροπολογίες στον πίνακα περιεχομένων
   
   Ο πίνακας περιεχομένων τροποποιείται ως εξής:
   
      «…
      ΠΑΡΑΡΤΗΜΑΤΑ
      
                  Παράρτημα 1 —
               
               Ελάχιστες απαιτούμενες γωνίες για τη χωρική κατανομή του φωτός
            
                  Παράρτημα 2 —
               
               Κοινοποίηση σχετικά με την έγκριση ή απόρριψη ή επέκταση ή ανάκληση της έγκρισης ή την οριστική παύση της παραγωγής τύπου φανών πλευρικής σήμανσης με το σήμα SM1/SM2
            
                  Παράρτημα 3 —
               
               Παραδείγματα διατάξεων σημάτων έγκρισης
            
                  Παράρτημα 4 —
               
               Φωτομετρικές μετρήσεις
            
                  Παράρτημα 5 —
               
               Ελάχιστες απαιτήσεις για τη συμμόρφωση των διαδικασιών ελέγχου της παραγωγής
            
                  Παράρτημα 6 —
               
               Ελάχιστες απαιτήσεις για τη δειγματοληψία από επιθεωρητή».
            
   
      Τροπολογίες στο κύριο σώμα κειμένου του κανονισμού
   
   Εισάγεται νέα παράγραφος 6.3.3, η οποία έχει ως εξής:
   
               «6.3.3.
            
            
               Τα δομοστοιχεία φωτεινής πηγής σχεδιάζονται έτσι ώστε, ανεξάρτητα από τη χρήση εργαλείου(-ων), να μην είναι δυνατή η μηχανική αντικατάστασή τους από αντικαταστάσιμη εγκεκριμένη φωτεινή πηγή.».
            
         Η παράγραφος 8 τροποποιείται ως εξής:
   
      «8.   ΧΡΩΜΑ ΤΟΥ ΕΚΠΕΜΠΟΜΕΝΟΥ ΦΩΤΟΣ
      
      Το χρώμα του εκπεμπόμενου φωτός εντός του πεδίου του πλέγματος κατανομής του φωτός που ορίζεται στην παράγραφο 2 του παραρτήματος 4 πρέπει να είναι ηλεκτρόχροο (κίτρινο). Εντούτοις, επιτρέπεται να εκπέμπει φως ερυθρού χρώματος στις περιπτώσεις που ο απώτατος πίσω φανός πλευρικής σήμανσης είναι ομαδοποιημένος ή συνδυασμένος ή αμοιβαία ενσωματωμένος με τον οπίσθιο φανό θέσης, τον οπίσθιο φανό όγκου, τον οπίσθιο φανό ομίχλης, τον φανό πέδησης ή είναι ομαδοποιημένος ή έχει μέρος της επιφάνειας εκπομπής του φωτός κοινό με τον οπίσθιο ανακλαστήρα. Για την επαλήθευση των χρωματομετρικών χαρακτηριστικών εφαρμόζεται η διαδικασία δοκιμής που περιγράφεται στην παράγραφο 9 του παρόντος κανονισμού. Εκτός αυτού του πεδίου δεν πρέπει να παρατηρείται απότομη μεταβολή του χρώματος.
      Ωστόσο, για φανούς εφοδιασμένους με μη αντικαταστάσιμες πηγές φωτός (λαμπτήρες πυράκτωσης και λοιποί), τα χρωματομετρικά χαρακτηριστικά πρέπει να επαληθεύονται με τις φωτεινές πηγές τοποθετημένες στον φανό, σύμφωνα με τα σχετικά εδάφια της παραγράφου 9.1 του παρόντος κανονισμού.».
   
   Οι παράγραφοι 8.1 και 8.2 καταργούνται.
   Οι παράγραφοι 9 έως 9.3 τροποποιούνται ως εξής:
   
      «9.   ΔΙΑΔΙΚΑΣΙΑ ΔΟΚΙΜΗΣ
      
      
                  9.1.
               
               
                  Όλες οι μετρήσεις, φωτομετρικές και χρωματομετρικές, γίνονται:
                  
                              9.1.1.
                           
                           
                              Στην περίπτωση φανού με αντικαταστάσιμη φωτεινή πηγή, αν δεν παρέχονται από ηλεκτρονικό όργανο χειρισμού φωτεινής πηγής, με μη χρωματιστό ή χρωματιστό τυποποιημένο λαμπτήρα πυράκτωσης της κατηγορίας που καθορίζεται για τη συσκευή, στην τάση που είναι απαραίτητη για την παραγωγή φωτεινής ροής αναφοράς που απαιτείται για αυτή την κατηγορία λαμπτήρα πυράκτωσης.
                           
                        
                              9.1.2.
                           
                           
                              Στην περίπτωση φανού εξοπλισμένου με μη αντικαταστάσιμες φωτεινές πηγές (λαμπτήρες πυράκτωσης και άλλους) στα 6,75 V, 13,5 V ή 28,0 V αντίστοιχα.
                           
                        
                              9.1.3.
                           
                           
                              Στην περίπτωση συστήματος που χρησιμοποιεί ηλεκτρονικό όργανο χειρισμού φωτεινής πηγής και αποτελεί μέρος του φανού (1) που εφαρμόζει στα τερματικά εισόδου του φανού την τάση που δηλώνεται από τον κατασκευαστή ή, αν δεν αναγράφεται, 6,75 V, 13,5 V ή 28,0 V αντίστοιχα.
                           
                        
                              9.1.4.
                           
                           
                              Στην περίπτωση συστήματος που χρησιμοποιεί ηλεκτρονικό όργανο χειρισμού φωτεινής πηγής που δεν αποτελεί μέρος του φανού, η τάση που δηλώνεται από τον κατασκευαστή εφαρμόζεται στα τερματικά εισόδου του φανού.
                           
                        
            
                  9.2.
               
               
                  Το εργαστήριο δοκιμών απαιτεί από τον κατασκευαστή τον ηλεκτρονικό μηχανισμό ρύθμισης φωτεινής πηγής που χρειάζεται για την τροφοδοσία της φωτεινής πηγής και των επιτελούμενων λειτουργιών.
               
            
                  9.3.
               
               
                  Η τάση που εφαρμόζεται στον φανό πρέπει να επισημαίνεται στο έντυπο κοινοποίησης του παραρτήματος 2 του παρόντος κανονισμού.
               
            
   Εισάγεται νέα παράγραφος 9.4, η οποία έχει ως εξής:
   
      
                  «9.4.
               
               
                  Πρέπει να καθορίζονται τα όρια της εμφανούς επιφάνειας προς την κατεύθυνση του άξονα αναφοράς της διάταξης φωτεινής σηματοδότησης.».
               
            
   Η παράγραφος 11.2 τροποποιείται ως εξής:
   
      
                  «11.2.
               
               
                  Πρέπει να πληρούνται οι ελάχιστες απαιτήσεις για τη συμμόρφωση των διαδικασιών ελέγχου της παραγωγής, οι οποίες καθορίζονται στο παράρτημα 5 του παρόντος κανονισμού.».
               
            
   Η παράγραφος 11.3 τροποποιείται ως εξής:
   
      
                  «11.3.
               
               
                  Πρέπει να πληρούνται οι ελάχιστες απαιτήσεις για δειγματοληψία από επιθεωρητή, οι οποίες καθορίζονται στο παράρτημα 6 του παρόντος κανονισμού.».
               
            
   
      Τροπολογίες στα παραρτήματα
   
   Το παράρτημα 2 σημείο 9 τροποποιείται ως εξής:
   
      
                  «9.
               
               
                  Συνοπτική περιγραφή (3):
                  […]
                  Γεωμετρικές συνθήκες τοποθέτησης και σχετικές διακυμάνσεις, εάν υφίστανται:
                  Εφαρμογή ηλεκτρονικού μηχανισμού ελέγχου φωτεινής πηγής/διάταξης μεταβλητής ρύθμισης της έντασης:
                  
                              α)
                           
                           
                              που αποτελεί μέρος του φανού: ναι/όχι/δεν συντρέχει περίπτωση (2)
                           
                        
                              β)
                           
                           
                              δεν αποτελεί μέρος του φανού: ναι/όχι/δεν συντρέχει περίπτωση (2)
                           
                        Τάση εισόδου που εφαρμόζεται από ηλεκτρονικό μηχανισμό ελέγχου φωτεινής πηγής/διάταξη μεταβλητής ρύθμισης της έντασης:
                  Κατασκευαστής και αριθμός αναγνώρισης ηλεκτρονικού μηχανισμού ελέγχου φωτεινής πηγής/διάταξης μεταβλητής ρύθμισης της έντασης (όταν ο μηχανισμός ελέγχου φωτεινής πηγής είναι μέρος του φανού, αλλά δεν συμπεριλαμβάνεται στο σώμα του φανού):».
               
            
   Ο τίτλος του παραρτήματος 3 τροποποιείται ως εξής:
   
      
         «ΠΑΡΑΔΕΙΓΜΑΤΑ ΔΙΑΤΑΞΕΩΝ ΣΗΜΑΤΩΝ ΕΓΚΡΙΣΗΣ»
      
   
   Η παράγραφος 3.1 του παραρτήματος 4 τροποποιείται ως εξής:
   
      «3.1.   Για μη αντικαταστάσιμες φωτεινές πηγές (λαμπτήρες πυράκτωσης και άλλοι):
      με τις πηγές φωτισμού τοποθετημένες στον φανό σύμφωνα με το σχετικό εδάφιο της παραγράφου 9.1 του παρόντος κανονισμού.»
   
   Το παράρτημα 5 καταργείται.
   Το (πρώην) παράρτημα 6 αριθμείται εκ νέου ως παράρτημα 5.
   Η παράγραφος 2.5 του (νέου) παραρτήματος 5 τροποποιείται ως εξής:
   
      «2.5.   Κριτήρια αποδοχής
      Ο κατασκευαστής είναι υπεύθυνος για..[…]
      Τα κριτήρια αποδοχής οφείλουν να είναι τέτοια ώστε, με βαθμό εμπιστοσύνης 95 %, η ελάχιστη πιθανότητα επιτυχίας σε δειγματοληπτικό έλεγχο, σύμφωνα με το παράρτημα 6 (πρώτη δειγματοληψία) να φθάνει στο 0,95.».
   
   Το (πρώην) παράρτημα 7 αριθμείται εκ νέου ως παράρτημα 6.
   
      (1)  Στο πλαίσιο του παρόντος κανονισμού, η έκφραση “όταν είναι μέρος του φανού” σημαίνει να αποτελεί εσωτερικό στοιχείο του φανού ή να είναι εξωτερικό στοιχείο, ξεχωριστό ή μη, αλλά να παρέχεται από τον κατασκευαστή του φανού ως μέρος του συστήματος του φανού. Οι συνθήκες λειτουργίας και τοποθέτησης αυτών των πρόσθετων συστημάτων θα ορισθούν από ειδικές διατάξεις.».